钦定古今图书集成/理学汇编/文学典/第009卷 > 萤雪丛说 > 《滕王阁序中语》
## 钦定古今图书集成/理学汇编/文学典/第009卷 > 萤雪丛说 > 《滕王阁序中语》

王勃作《滕王阁序》，中间有“落霞与孤鹜齐飞，秋水共
长天一色”之句，世率以为警联。然而落霞者，乃飞蛾
也，即非云霞之霞，土人呼为霞蛾。至若鹜者，乃野鸭
也，野鸭飞逐蛾虫而欲食之故也，所以齐飞。若云霞
则不能飞也。见《吴獬事始》。